**Čestné vyhlásenie finálneho recipienta**

Ako finálny recipient v zmysle Zmluvy o spolupráci uzatvorenej medzi Rozhlasom a televíziou Slovenska a Asociáciou nepočujúcich Slovenska, o.z. čestne vyhlasujem, že:

1. som si vedomý skutočnosti, že Rozhlas a televízia Slovenska v súlade s ustanoveniami Autorského zákona zhromažďuje a sprístupňuje audiovizuálne diela na internetovom portáli na účel, ktorý nie je priamo ani nepriamo obchodný pre potreby osôb so zdravotným postihnutím v rozsahu odôvodnenom ich zdravotným postihnutím,
2. som osobne zodpovedný za prístupové meno a heslo a v prípade podozrenia, že tieto prístupové informácie môžu byt' či boli zneužité, som povinný okamžite informovať Asociáciu Nepočujúcich Slovenska o.z.,
3. budem všetky diela chránené autorským zákonom, ktoré mi budú sprístupnené prostredníctvom internetového portálu Rozhlasu a televízie Slovenska, používať len pre svoju osobnú potrebu,
4. beriem na vedomie, že akékoľvek vyhotovenie rozmnoženín, rozširovanie, sprístupňovanie alebo iné použitie diel v zmysle Autorského zákona pre tretie osoby alebo akékoľvek zásahy do diela bez súhlasu autora sú zakázané a môžu byt' predmetom občianskoprávneho, priestupkového alebo trestného konania a budú mat' za následok okrem iného aj zrušenie prístupu k internetovému portálu Rozhlasu a televízie Slovenska,
5. som osobou so zdravotným postihnutím, a to na základe rozhodnutia Sociálneho poistenia alebo preukazu zdravotne ťažko postihnutej osoby a zároveň dlhodobo trpím znemožnením alebo podstatným sťažením vnímania diela,
6. beriem na vedomie, že je výlučne v kompetencii Rozhlasu a televízie Slovenska rozhodovať
o obsahovej stránke internetového portálu a o ukončení prevádzkovania internetového portálu.

Text vyhlásenia som si prečítal a jeho obsahu som porozumel. Svojím podpisom potvrdzujem, že súhlasím s vyhlásením.

V dňa

**Meno a priezvisko finálneho recipienta**